Source: https://tax-fin-lex.si/Zbirke/SodnaPraksaList?nodeId=021b9a92-ab6c-4f37-9e79-d9a19f80a02c
Timestamp: 2019-08-24 00:53:05+00:00

Document:
Sodba XI Ips 22066/2012-146
VS2006129
ZKP člen 87, 201, 201/1-3, 371, 371/2.
pripor – podaljšanje pripora – predlog za podaljšanje – pravice obrambe – pošiljanje vlog - roki
S tem, ko je sodišče predlog tožilstva za podaljšanje pripora zagovorniku poslalo po telefaksu, ni kršilo pravic obrambe, saj bi zagovornik glede na stanje zadeve moral predvideti vložitev obtožnice in odločanje o podaljšanju pripora, ter kolikor je sam odsoten, priskrbeti ustreznega substituta.
Sodba I Up 361/2012
VS1014113
ZMZ člen 2, 2/2, 18, 28, 28-3, 55, 55-15, 69.
očitno neutemeljena prošnja - subsidiarna zaščita - mednarodna zaščita - istovetnost - zatečeni begunec - napačni podatki - prikritje že prej vložene prošnje - resna in individualna grožnja ni izkazana
Ker je tožnik prikril, da je že prej v drugi državi zaprosil za mednarodno zaščito in je v drugi prošnji navajal drugačne podatke o svoji istovetnosti, so podani razlogi za zavrnitev njegove prošnje kot očitno neutemeljene. Razlogi za priznanje subsidiarne zaščite morajo biti izkazani.
Sklep I Up 369/2012
VS1014083
ZUS-1 člen 32, 32/2, 32/3. ZUP člen 214, 214/1. ZGO-1 člen 2, 2/1-11.
v pritožbenem postopku odpravljena in zavrnjena zahteva za izdajo uporabnega dovoljenja - začasna odredba – dve obliki – pogoji – dokončnost upravne odločbe
Z odločbo, izpodbijano v upravnem sporu, je drugostopenjski organ odpravil sklep prvostopenjskega organa o zavrženju pritožbe prizadete stranke v tem upravnem sporu, odpravil odločbo o uporabnem dovoljenju za Bencinski servis tožeče stranke in zavrnil tožničino zahtevo za izdajo uporabnega dovoljenja. Odločitev o odpravi prvostopenjske odločbe in zavrnitvi vloge stranke se ne izvršujeta. Tako niti ni mogoče zadržati izvrševanja odločbe o odpravi prvostopenjske odločbe in zavrniti zahteve za izdajo uporabnega dovoljenja. Zato pogoji za izdajo začasne odredbe po drugem odstavku 32. člena ZUS-1 niso izpolnjeni.
Sodba II Ips 191/2010
VS0015407
ZIKS člen 145b, 145c.
pasivna legitimacija - odškodnina - zavezanec za plačilo odškodnine - odmena za neuporabo nepremičnin
Za plačilo odškodnine je pasivno legitimiran tisti, ki mora premoženje vrniti, torej denacionalizacijski zavezanec (več v odločbi II Ips 412/2001 in mnogih drugih). Materialna korist od teh nepremičnin se je namreč do njihove izročitve oziroma vrnitve v last in posest upravičencem stekala k zavezancu za njihovo vrnitev v naravi po 145.b členu ZIKS, zato jo je ta dolžan plačati neupravičeno obsojenemu oziroma njegovim dedičem, katerim v skladu z zakonom ta korist pripada.
Sodba I Ips 51341/2010-62
VS2006144
zahteva za varstvo zakonitosti – obseg preizkusa – precejšen dvom o resničnosti odločilnih dejstev – zmotna ali nepopolna ugotovitev dejanskega stanja
Precejšen dvom o resničnosti odločilnih dejstev ni razlog, ki bi ga bilo mogoče uveljavljati oziroma se nanj sklicevati v zahtevi za varstvo zakonitosti.
Sodba II Ips 1220/2008
VS0015476
OZ člen 147, 149.
odgovornost države - odgovornost delodajalca – funkcionalna zveza med dejavnostjo delodajalca in ravnanjem delavca – igra nogometa – nevarna stvar – igrišče kot nevarna stvar
Golo dejstvo, da je do škodnega dogodka prišlo v času in na kraju sicer obveznega službenega usposabljanja, kjer je veljala omejitev svobode gibanja, relevantne funkcionalne povezave in s tem odgovornosti delodajalca za škodo, ki jo pri delu ali v zvezi z delom povzroči delavec (po določbi 147. člena OZ), ne ustvari. Pojem nevarne stvari je pravni standard, katere osnovna predpostavka je, da stvari kljub povečani skrbnosti ni mogoče imeti pod nadzorom in ne odvrniti škode, ki iz nje izvira, pri čemer mora biti verjetnost nastanka (relativno velike) škode neobičajno povečana. Le tedaj se neka stvar lahko šteje za nevarno stvar in se sproži mehanizem odgovornosti po vzročnosti (149. člen OZ). Z običajno žičnato mrežo ograjeno športno igrišče, pa četudi s preblizu roba igrišča postavljeno ograjo, tudi po presoji revizijskega sodišča ne predstavlja izvora povečane nevarnosti in s tem nevarne stvari.
Sodba I Ips 51363/2010-63
VS2006163
bistvena kršitev določb kazenskega postopka – pravice obrambe – odločanje o dokaznem predlogu – zavrnitev dokaznega predloga obrambe
Z zavrnitvijo dokaznega predloga o hipotetični možnosti obstoja ali neobstoja nekega dejstva sodišče ne more kršiti pravice do obrambe.
Sodba I Ips 12285/2010-102
VS2006159
ZKP člen 371, 371/1-11, 371/2, 372, 372-4. KZ člen 196, 196/3.
bistvena kršitev določb kazenskega postopka – nasprotja med izrekom in razlogi sodbe – razlogi o odločilnih dejstvih – pravice obrambe – odločanje o dokaznem predlogu – zavrnitev dokaznega predloga obrambe - kršitev kazenskega zakona – pravna opredelitev - neupravičen promet z mamili – zakonski znaki kaznivega dejanja
V zakonskem opisu kaznivega dejanja neupravičene proizvodnje in prometa z mamili po tretjem odstavku 196. člena KZ se izraz „brez pooblastila“ oziroma „protipravno“ nanaša na celotno inkriminirano ravnanje in ne predstavlja samostojnega zakonskega znaka. V takšnih primerih zadošča, da so v opisu dejanja konkretizirane okoliščine, iz katerih izhaja, da gre za protipravno ravnanje storilca.
Sklep II Ips 289/2010
VS0015399
ZPP člen 286b.
zahteva za varstvo zakonitosti - pravica do izjave - prekluzija – pravočasno uveljavljanje absolutne bistvene kršitve določb pravdnega postopka – priznanje stroškov postopka
Pravila o prekluziji pomenijo občuten poseg v pravico stranke, da se izjavi v postopku, zato jih je treba restriktivno razlagati. Tako je treba razlagati tudi standard iz 286.b člena ZPP, da je treba kršitev uveljavljati „takoj, ko je to mogoče“. Stranka namreč to lahko stori le, kadar je postopkovna kršitev nedvoumna.
Sodba XI Ips 25671/2012-210
VS2006142
pripor - podaljšanje pripora - zahteva za varstvo zakonitosti - dovoljenost
Zahtevo za varstvo zakonitosti zoper pravnomočno odločbo o podaljšanju pripora je dovoljeno vložiti le v primeru podaljšanja s sklepom senata Vrhovnega sodišča in v primeru podaljšanja po vložitvi obtožnice.
Sodba I Ips 13101/2010-54
VS2006176
ZKP člen 371, 371/2, 506.
bistvena kršitev določb kazenskega postopka - postopek za preklic pogojne obsodbe - poseben pogoj v pogojni obsodbi
Z odločanjem o pogojni obsodbi, ki kot samostojna sodba sploh ni več obstajala, so bile kršene določbe 506. člena ZKP o postopku za preklic pogojne obsodbe, s čimer je bila storjena bistvena kršitev določb kazenskega postopka iz drugega odstavka 371. člena ZKP, ki je vplivala na izdajo nezakonite sodbe o preklicu pogojne obsodbe.
Sodba I Ips 34691/2011-182
VS2006239
ZKP člen 41, 44, 371, 372, 372-5, 420, 420/2. KZ člen 59.
bistvena kršitev določb kazenskega postopka – izločitev državnega tožilca – rok za zahtevo za izločitev – kršitev kazenskega zakona – odločba o kazenski sankciji – preklic pogojne obsodbe - zahteva za varstvo zakonitosti – obseg preizkusa - zmotna ali nepopolna ugotovitev dejanskega stanja
Ugotavljanje neprištevnosti oziroma preverjanje prištevnosti obdolženca v kazenskem postopku je sestavina subjektivnega dejanskega stanu obravnavanega kaznivega dejanja.
Sodba II Ips 1203/2008
VS0015480
URS člen 26. ZTLR člen 31. ZKP člen 506a. Uredba o postopku upravljanja z zaseženimi predmeti, premoženjem in varščinami.
odgovornost države – nepravilna hramba zaseženega predmeta – povrnitev premoženjske škode
Pristojni državni organ je ravnal v nasprotju z Uredbo o postopku upravljanja z zaseženimi predmeti, premoženjem in varščinami, ko je avto prepustil v hrambo samostojnemu podjetniku, ki za to ni bil pooblaščen. Sodišče je ugotovilo tudi, da je to storil, čeprav ta ni imel ustreznega tehničnega in fizičnega varovanja predmetov, zaradi česar je neznani storilec uspel podtakniti požar in je vozilo zgorelo. Tako je tudi pravilna in obrazložena odločitev glede obstoja protipravnosti in vzročne zveze.
Sklep II Ips 242/2009
CIVILNO PROCESNO PRAVO – NEPRAVDNO PRAVO
VS0015486
ZNP člen 103. ZDen člen 73. ZPP člen 39, 367, 367/2, 377, 384, 384/4.
dovoljenost revizije – postranske terjatve – obresti - vrednost spornega predmeta - zavrženje revizije
V revizijskem postopku je sporen zgolj začetek teka obresti od pravnomočno prisojene terjatve za plačilo odškodnine; vrednost spornega predmeta izpodbijanega dela pravnomočnega sklepa je za to enaka nič.
Sklep II Ips 395/2011
VS0015291
ZPP člen 95, 95/2, 377.
pooblastilo za vložitev revizije - dovoljenost revizije – zavrženje revizije
Ker odvetnik ni imel pravilnega niti popolnega pooblastila tožene stranke za vložitev revizije, pooblaščenec s splošnim pooblastilom pa ni pooblaščen za vložitev izrednega pravnega sredstva, revizija ni dovoljena.
Sodba II Ips 226/2009
VS0015464
ZOR člen 997. ZPP člen 339, 339/2-14, 437, 437/1.
poroštvo – dokazno breme
Tožnik nosi dokazno breme za trditve, ki substancirajo zahtevek, toženec pa za dejstva, s katerimi utemeljuje svoje ugovore. Tožeča stranka je morala tako v konkretnem primeru dokazati obstoj in veljavnost posojilne pogodbe in aneksov, na toženki pa je bilo dokazno breme za ugovor, da podpis na predloženih listinah ni njen.
Sklep II Ips 211/2010
ZEMLJIŠKA KNJIGA - USTAVNO PRAVO
VS0015462
ZZK-1 člen 31, 31/1, 115. URS člen 2.
zahteva za varstvo zakonitosti - vpis v zemljiško knjigo - načelo formalnosti zemljiškoknjižnega postopka - načelo zaupanja v pravo - identičnost identifikacijskega znaka nepremičnine
Vrhovno državno tožilstvo pravilno opozarja, da ob dobesedni razlagi prvega odstavka 31. člena ZZK-1 v primerih, ko pride do spremembe identifikatorja po sklenitvi pravnega posla ali pravnomočnosti odločbe, ki je podlaga za vpis v zemljiško knjigo, lastninske pravice na tej nepremičnini ne bi bilo več mogoče vpisati v zemljiško knjigo. Zato je to določbo treba razlagati v skladu s temeljnimi ustavnimi načeli. Eno temeljnih ustavnih načel pa je načelo pravne varnosti (2. člen Ustave), ki za državljana pomeni predvsem varstvo zaupanja v pravo. S stališča pravne varnosti pa ni sprejemljivo, če sodišče – kadar ni nobenega dvoma, da gre za isto nepremičnino – predlagatelju, ki je ob sklenitvi pravega posla spoštoval vse veljavne predpise, zgolj zaradi naknadne spremembe katastrskih podatkov o nepremičnini ne dovoli vpisa lastninske pravice v zemljiško knjigo.
Sklep I R 111/2012
VS0015384
Drugega tehtnega razloga v nobenem primeru ne more predstavljati nezadovoljstvo stranke z odločanjem sodišča in tudi ne očitek pristranskosti posameznega sodnika. V prvem primeru ima stranka na voljo zgolj pravna sredstva proti odločbam sodišča, v drugem pa zahtevo za izločitev poimensko določenega sodnika.
Sodba IV Ips 44/2012
VS2006174
ZP-1 člen 69, 155, 155/1-3. URS člen 29.
bistvena kršitev določb postopka o prekršku - obramba obdolženca - pravice obdolženca - zaslišanje obdolženca
Če obdolženec v postopku o prekršku pred izdajo sodbe ni bil zaslišan, je razen v položajih iz drugega odstavka 69. člena ter prvega odstavka 129. a člena ZP-1 podana bistvena kršitev določb postopka iz 3. točke prvega odstavka 155. člena ZP-1.
Sodba in sklep II Ips 611/2009
VS0015293
ZPP člen 41, 41/2, 180, 180/2, 371, 377, 378. OZ člen 99, 99/3.
dovoljenost revizije – objektivna kumulacija tožbenih zahtevkov – opredelitev vrednosti spornega predmeta – nediferencirana vrednost spornega predmeta – izpodbojnost – pravica zahtevati razveljavitev pogodbe – prenehanje pravice
V obravnavani zadevi je tožeča stranka navedla le eno vrednost spornega predmeta (5.000.000 SIT). Vrednosti podredno uveljavljanega zahtevka (šlo je za začetno kumulacijo) ni navedla. Pri tovrstni kumulaciji zahtevkov navedba le ene vrednosti spora ne zadošča, saj se ta ne more nanašati tako na primarni kot tudi na podrejeni tožbeni zahtevek, temveč kvečjemu le na primarno postavljeni zahtevek. Tožnik ob vložitvi revizije njenega obsega ni omejil le na izpodbijanje odločitve o podrednem zahtevku, zato je Vrhovno sodišče po uradni dolžnosti preizkusilo tudi uporabo materialnega prava glede odločitve o primarnem tožbenem zahtevku na ugotovitev pravne neveljavnosti sklenjene pogodbe. Pri tem je ugotovilo, da je določba tretjega odstavka 99. člena OZ pravilno uporabljena.

References: ZKP 
 sodišče 
 sodišče 

ZKP 

ZKP 
 ZKP 

ZKP 
 ZKP 
 Sodišče 
 sodišče 
 sodišče